Yečča-t twella-d teqcict-nni, tewwi-as lqut tanya i dadda-s. Tewweḍ tenna-as: « Ldi-i tawwurt a baba a ḥnini, a baba a ḥnini.» Yeldi-as tawwurt. Nettat tewwi-d yid-s tiḥdert n tament, terna-d tissegnatin tekcem ɣur-s tenna-as: « rǧu deg lɣerḍ-ik, ma tebɣiḍ ayi-teččeḍ ldi qbel aqemmuc-ik, teqqneḍ allen-ik.» Tekker tefka-as tiḥdert-nni n tament. Yenna-as: « Rnuid cwiṭ.» Terna-as tissegnatin, mɛarḍent kan deg tgerjumt-is yemmut. Tekker tfuqqer izemnni, teldi-as aɛebbuḍ-is, tekkes-d dadda-s-nni, tɛell-it akk-it d lewṣul, iffassen, iḍarren, akk tessemlal-iten, tessers-it i yiṭij, teffeɣ-d syinna t-teddu tettru.